Zëchta notérëje słowo bezruchnik (S VII 13), jaczé òznôczô wedle niegò latownika w òbleczënkù do kąpaniô (‘ten, co je bez ruchnów’). Fòrma włôscëwô dlô białczi je bezruchnica. Dlô Trepczika bezruchnik je na òglu ‘latownik’. Nie òdróżniô òn latownika bez ruchnów òd drëdzégò, òblokłégò. Zato Trepczik dôwô nóm pôrã jinszëch słów na òkreslenié gò: legan, òdpòcziwajk, pieglińc. Ne drëdżé je òsoblëwò cekawé, temù że Zëchta pòdôwô znôczenié słowa òdpòcziwajka téż jakò ‘heltkã, jabłónkã co blós rôz na rok abò na pôrã lat dôwô brzôd’.